Gambja

Il-Gambja (bl-Ingliż: The Gambia), uffiċjalment ir-Repubblika tal-Gambja, hija nazzjon fl-Afrika tal-Punent. Hija mdawra kompletament mis-Senegal, ħlief fil-bokka tax-Xmara Gambja fl-Oċean Atlantiku. Il-belt kapitali hi Banjul, għalkemm l-akbar belt fil-pajjiż hija Serekunda. Il-pajjiż jinsab fuq ix-xatt tax-Xmara Gambja, li tagħti isimha lill-pajjiż, u li tgħaddi miċ-ċentru tiegħu b'bokka fl-Oċean Atlantiku. Il-pajjiż huwa l-iżgħar fl-Afrika kontinentali u s-sitt l-iżgħar fl-Afrika b'erja ta' 10,689 km² u popolazzjoni stmata ta' 2.8 miljun ruħ.

Kategorija:Pajjiżi tal-Afrika
Kategorija:Commonwealth tan-Nazzjonijiet
Kategorija:Gambja